
	ACTA 


	Expedient núm.: 
	Òrgan col·legiat: 

	JGL/2022/30 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	25 de juliol de 2022 

	Durada 
	des de les 19.00 fins a les 21.15 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal.
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2022/29 de la Junta de Govern Local de la sessió duta a terme el dia 18 de juliol de 2022, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACTIVITATS AMBIENTALS
	Expedient 1411/2022. Canvi de nom llicència activitat bar restaurant – Ctra. de Bassella (exp. AA 235)

	Favorable
	Tipus de votació: unanimitat

	Vista la sol·licitud de canvi de nom de la llicència municipal d'obertura de bar restaurant situat a la carretera de Bassella, que disposa de llicència municipal d’obertura per Decret de data 23 de gener de 1984 (exp. AA 235);
Considerant el que disposa la Llei 20/2009, de 4 de desembre, de prevenció i control ambiental de les activitats, el Decret 112/2010, de 31 d’agost, pel qual s’aprova el Reglament d’espectacles públics i activitats recreatives, la Llei 16/2015, de 21 de juliol, de simplificació de l'activitat administrativa de l'administració de la Generalitat i dels governs locals de Catalunya i d'impuls de l'activitat econòmica, i la Taxa per la prestació dels serveis d’intervenció administrativa en l’activitat dels ciutadans i les empreses;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el canvi de nom sol·licitat.


AFERS SOCIALS
	Expedient 1504/2022. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2020/00183 FS2022, i a proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda atorgar, per pagar la llum d’un habitatge corresponent al mes de maig de 2022, un ajut de cent vuit euros amb tres cèntims (108,03 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


AIGÜES
	Expedient 1511/2022. Canvi del tipus d’ús del subministrament d’aigua i del cànon d’aigua 

	Favorable
	Tipus de votació: unanimitat

	Vista la sol·licitud de canvi del tipus d’ús del subministrament d’aigua i del cànon d’aigua aplicat al rebut que correspon a una granja de Lladurs, ja que l’aigua no s’utilitza per a ús domèstic sinó per a una activitat d’explotació ramadera (núm. de pòlissa 61.804);
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
· Concedir el canvi de tipus d’ús del subministrament i del cànon d’aigua a partir del 3r trimestre de 2022.
· Comunicar al sol·licitant que a partir del trimestre esmentat s’aplicarà la quota del cànon de l’aigua per als usos ramaders. Aquesta quota es factura un cop a l’any i va en funció del tipus de bestiar de l’explotació ramadera.


	Expedient 645/2022. Revisió facturació aigua 3r i 4t trimestre de 2021 i 1r i 2n trimestre de 2022 – av. dels Països Catalans

	Favorable
	Tipus de votació: unanimitat

	Vista la sol·licitud de revisió de les facturacions d’aigua d’un habitatge situat a l’avinguda del Països Catalans, corresponents al 3r i 4t trimestre de 2021 i 1r i 2n trimestre de 2022, ja que té un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda refer les factures de subministrament d’aigua corresponents als trimestres esmentats tenint en consideració la fuita d’aigua i es girarà nous rebuts amb l’import que correspongui després d’aplicar els preus de fuita.


	Expedient 1512/2022. Revisió facturació aigua 4t trimestre de 2021 – c/ de la Creu

	Favorable
	Tipus de votació: unanimitat

	Vista la sol·licitud de revisió de la facturació d’aigua d’un habitatge situat al carrer de la Creu, corresponent al 4t trimestre de 2021, ja que té un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda refer la factura de subministrament d’aigua corresponent al 4t trimestre de 2021 tenint en consideració la fuita d’aigua. Si el rebut està pagat, es farà un abonament al compte bancari per la diferència d’imports; si el rebut està pendent de pagament, es girarà un nou rebut amb l’import que correspongui després d’aplicar els preus de fuita.


	Expedient 1484/2022. Taxa de recollida d’escombraries corresponent a un habitatge urbà amb participació – Ctra. de Sant Llorenç

	Favorable
	Tipus de votació: unanimitat

	Vist que el 1r trimestre de 2022, es va aplicar la taxa de recollida d’escombraries corresponent a un habitatge urbà sense participació a un immoble situat a la carretera de Sant Llorenç,
Vist que s’ha comprovat que l’aplicació de la taxa esmentada era degut a un error administratiu;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
· aplicar, a partir del 2n trimestre de 2022, la taxa de recollida d’escombraries corresponent a habitatge urbà amb participació,
· retornar la diferència d’import entre la taxa esmentada i l’aplicada el 1r trimestre de 2022 per un import de 12,63 €.


	Expedient 1485/2022. Taxa de recollida d’escombraries corresponent a un habitatge urbà amb participació – ctra. de Sant Llorenç

	Favorable
	Tipus de votació: unanimitat

	Vist que el 1r trimestre de 2022, es va aplicar la taxa de recollida d’escombraries corresponent a un habitatge urbà sense participació a un immoble situat a la carretera de Sant Llorenç;
Vist que el primer trimestre estava deshabitat i que pel segon trimestre ja està ocupat;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
· aplicar, a partir del 2n trimestre de 2022, la taxa de recollida d’escombraries corresponent a habitatge urbà amb participació,
· retornar la diferència d’import entre la taxa esmentada i l’aplicada el 1r trimestre de 2022 per un import de 12,63 €.


	Expedient 1487/2022. Taxa de recollida d’escombraries corresponent a un habitatge urbà amb participació – c/ de Francesc Pons

	Favorable
	Tipus de votació: unanimitat

	Vist que el 1r trimestre de 2022, es va aplicar la taxa de recollida d’escombraries corresponent a un habitatge urbà sense participació a un immoble situat al carrer de Francesc Pons,
Vist que s’ha comprovat que l’aplicació de la taxa esmentada era degut a un error administratiu;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
· aplicar, a partir del 2n trimestre de 2022, la taxa de recollida d’escombraries corresponent a habitatge urbà amb participació,
· retornar la diferència d’import entre la taxa esmentada i l’aplicada el 1r trimestre de 2022 per un import de 12,63 €.


	Expedient 1488/2022. Taxa de recollida d’escombraries corresponent a un habitatge urbà amb participació – c/ del Fesolet

	Favorable
	Tipus de votació: unanimitat

	Vist que el 1r trimestre de 2022, es va aplicar la taxa de recollida d’escombraries corresponent a un habitatge urbà sense participació a un immoble situat al carrer del Fesolet;
Vist que el primer trimestre estava deshabitat i que pel segon trimestre ja està ocupat;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
· aplicar, a partir del 2n trimestre de 2022, la taxa de recollida d’escombraries corresponent a habitatge urbà amb participació,
· retornar la diferència d’import entre la taxa esmentada i l’aplicada el 1r trimestre de 2022 per un import de 12,63 €.


	Expedient 1489/2022. Taxa de recollida d’escombraries corresponent a un habitatge urbà sense participació – av. dels Països Catalans

	Favorable
	Tipus de votació: unanimitat

	Vist que el 1r trimestre de 2022, es va aplicar la taxa de recollida d’escombraries corresponent a un habitatge urbà sense participació a un immoble situat a l’avinguda dels Països Catalans;
Vist que l’habitatge té un consum de subministrament d’aigua de mitjana de 10 m3 trimestre i vist que en el padró municipal d’habitants figura ocupat;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda continuar aplicant la taxa de recollida d’escombraries corresponent a un habitatge urbà sense participació.


CONTRACTACIÓ
	Expedient 539/2022. Contracte d'obra obert simplificat abreujat – Millora de l’accessibilitat al mercat no sedentari. Reforma i adequació de la plaça del Camp

	Favorable
	Tipus de votació: unanimitat

	El 27 de juny de 2022, la Junta de Govern Local aprova l'expedient de contractació per l'obra "Millora de l’accessibilitat al mercat no sedentari. Reforma i adequació de la plaça del Camp" i l'obertura del procediment de licitació per contracte obert simplificat sumari.
El contracte té un pressupost base de licitació de 188.215,47 € (sense IVA) i 227.740,72 € (IVA inclòs). Les obres contingudes en el present projecte d’urbanització tindran una durada d’11 setmanes. La previsió és que l’execució s’iniciï el dia 26 de setembre de 2022 i s’acabi el 9 de desembre de 2022.
La despesa de la contractació està consignada a la partida 4300.62900 (Impuls al pla de millora del comerç i del mercat no sedentari de Solsona) del pressupost per a l'any 2022.
El 6 de juliol de 2022 es publica l'anunci de licitació al perfil del contractant, i d'acord amb el certificat de l'eina Sobre Digital, les proposicions presentades són les següents: Ribalta i fills, SA i Estany 2011, SL.
El 22 de maig de 2022, s'obren els sobres digitals "únics" que contenen la documentació administrativa i la valorable automàticament, amb els següents resultats:
· Documentació administrativa
Les dues empreses presenten els corresponents DEUCS degudament signats.
· Valoració econòmica
El licitador que realitzi la millor oferta obtindrà una puntuació màxima de 80 punts, les restants ofertes puntuaran de forma proporcional respecte a la millor oferta, s'aplicarà la fórmula relacionada a la clàusula setzena del plec de clàusules administratives particulars.
Licitadors
Oferta
Total puntuació
Ribalta i fills, SA
227.238,00 € (IVA inclòs)
0 punts
Estany 2011, SL
205.699,21 € (IVA inclòs)
80 punts
· Valoració tècnica
Es valorarà la utilització de materials que impliquin l’ús de materials reciclats. Concretament, es valorarà amb la màxima puntuació aquelles ofertes que declarin el compromís de col·locar el % amb formigó fabricat amb àrids reciclats: subbase de tot-ú artificial, bases de formigó, d'acord amb la fórmula relacionada per aquesta valoració a la clàusula setzena del plec de clàusules administratives particulars.
Licitadors
Oferta
Total puntuació
Ribalta i fills, SA
100%
20 punts
Estany 2011, SL
100%
20 punts
D'acord amb aquesta valoració efectuada mitjançant la mera aplicació de les fórmules que estableixen els plecs, l'empresa licitadora que ha obtingut millor puntuació amb 100 punts és Estany 2011, SL.
Examinada la documentació que l'acompanya, i de conformitat amb l’establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014.
A proposta de la regidora delegada d'Urbanisme, Obres i Serveis municipals,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
Primer. Adjudicar el contracte per l'obra "Millora de l’accessibilitat al mercat no sedentari. Reforma i adequació de la plaça del Camp" a l'empresa Estany 2011, SL amb CIF núm. B25736570, en les condicions que figuren en la seva oferta i les que es detallen en els plecs de clàusules administratives particulars i de prescripcions tècniques; i d'acord amb l'oferta presentada:
· pressupost d'adjudicació: 169.999,35 € (sense IVA) i 205.699,21€ (21% d'IVA inclòs)
· % d'utilització de material reciclat: 100%.
El termini d'execució serà d'11 setmanes, iniciant-se l'obra el 26 de setembre i acabant el 9 de desembre de 2022.
Tercer. Disposar la despesa corresponent de conformitat amb allò que s'ha fixat en l'informe d'intervenció.
Quart. Traslladar el present acord a la intervenció i a la tresoreria a l'efecte de practicar les anotacions comptables que procedeixin.
Cinquè. Publicar anunci d'adjudicació en el perfil de contractant en termini de 15 dies.
Sisè. Notificar el present acord als licitadors que no han resultat adjudicataris.
Setè. Notificar a licitador adjudicatari i citar-lo per a la signatura dels contracte en el termini dels 15 dies hàbils següents a la notificació de l'adjudicació.
Vuitè. Publicar anunci de formalització del contracte en el perfil de contractant en termini no superior a quinze dies després de la perfecció del contracte i amb el contingut contemplat en l'annex III de la Llei 9/2017 de 8 de novembre, de contractes del sector públic.
Novè. Comunicar al Registre de Contractes del Sector Públic les dades bàsiques del contracte incloent la identitat de l'adjudicatari, l'import d'adjudicació, juntament amb el desglossament corresponent de l'Impost sobre el Valor Afegit.


	Expedient 509/2022. Contracte menor de subministrament – construcció d'unes escales a l'aparcament del Camp del Serra

	Favorable
	Tipus de votació: unanimitat

	Es necessari dur a terme l'actuació per la construcció d'unes escales a l'aparcament del Camp del Serra. Aquest a obra consisteix en la construcció d'una escala a l'aparcament del Camp del Serra adjacent al mercat i a les zones urbanes comercials dels carrers del Castell i de Sant Miquel. L'escala ha de fer molt més accessible la part baixa de les zones comercials permetre un millor diàleg entre el comerç local i mercat no sedentari.
Aquesta obra està subvencionada per la línia d’ajudes pel recolzament de mercats, zones urbanes comercials, comerç no sedentari i canals curts de comercialització en el marc del Pla de Recuperació, Transformació i Resiliència (Next Generation EU), i dins del projecte global “Impuls al pla de millora del comerç i del mercat no sedentari a Solsona".
La construcció d'unes escales a l'aparcament del Camp del Serra es considera convenient per l'interès públic que representa.
L'Ajuntament disposa de mitjans personals com és la brigada d'obres, no obstant serà necessari adquirir material com ara baranes, terra, ciment, etc. per a poder-ho executar.
El codi CPV (vocabulari comú de la contractació pública de la Unió Europea) en que es categoritza aquesta activitat econòmica és CPV 44100000-1, materials de construcció i elements afins.
Aquest material serà adquirit per part de la brigada directament, atès que es tracta d'imports inferiors a 3.000,00 € pels quals no es sol·licitarà més d'un pressupost.
Examinada la documentació que l'acompanya, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9 /2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, per unanimitat dels assistents, acorda:
Primer. Que la brigada municipal d'obres realitzi l'actuació "Construcció d'unes escales a l'aparcament del Camp del Serra".
Segon. Que la brigada adquireixi directament el material necessari per a dur-la a terme, atès que es tracta d'un import inferior a 3.000,00 €.
Tercer. Designar com a responsable de l'adquisició d'aquest subministrament de material el cap de la brigada d'obres i serveis de l'Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.


CONVENIS
	Expedient 512/2020. Conveni de col·laboració amb el Consell Comarcal del Solsonès i Càritas Arxiprestal Solsona - Morunys pel servei d'assessorament legal a la immigració, exercicis 2021 i 2022

	Favorable
	Tipus de votació: unanimitat

	A la Junta de Govern Local de 30 de març de 2020 es va aprovar el Conveni de col·laboració amb el Consell Comarcal del Solsonès i Càritas Arxiprestal Solsona - Morunys pel servei d’assessorament legal a la immigració per a l’exercici 2020;
A l’acord quart del conveni s’establia que el conveni feia referència a l’anualitat 2020 i que es podria prorrogar per dues anualitats més;
Atès que és voluntat de les tres parts prorrogar el conveni esmentat fins a 31 de desembre de 2022;
A proposta del regidor delegat d’Afers socials,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda prorrogar el Conveni de col·laboració amb el Consell Comarcal del Solsonès i Càritas Arxiprestal Solsona - Morunys pel servei d’assessorament legal a la immigració, en els mateixos termes que el conveni original, per a les anualitats 2021 i 2022.


	Expedient 1513/2022. Contracte de coproducció radiofònica entre la Xarxa Audiovisual Local, SL i l'Ajuntament de Solsona (Solsona FM)

	Favorable
	Tipus de votació: unanimitat

	Es dóna compte del contracte de coproducció radiofònica a signar entre la Xarxa Audiovisual Local, SL i l’Ajuntament de Solsona (Solsona FM) i que es transcriu tot seguit:
«Contracte de coproducció radiofònica a signar entre la Xarxa Audiovisual Local, SL i l’Ajuntament de Solsona (Solsona FM)
Reunits
D’una banda, la Xarxa Audiovisual Local, SL, amb CIF B65908337 i domicili a Barcelona (08028), Travessera de les Corts, núm. 131-159, Recinte Maternitat - Pavelló Cambó, representada per Marc Melillas i Esquirol, com a Conseller Delegat de la mateixa, segons escriptura de nomenament de càrrec, autoritzada pel Notari de Barcelona, Lluís Jou i Mirabent, de data 7 d’abril de 2022, amb número de protocol 699.
De l’altra, l'Ajuntament de Solsona, amb CIF P2525700G i domicili social a Solsona, carrer del Castell, núm. 20, 25280 Solsona, representat per Judit Gisbert i Ester, com a alcaldessa del mateix.
Ambdues parts, es reconeixen mútua i recíprocament la capacitat suficient per a contractar i obligar-se i
Manifesten
I. Que la Xarxa Audiovisual Local, SL (en endavant, XAL) és una societat mercantil limitada de capital íntegrament públic creada per la Diputació de Barcelona, per a la gestió del servei públic de caràcter econòmic de suport i foment de la comunicació audiovisual local; amb aquest objectiu, gestiona La Xarxa, una plataforma única de continguts multimèdia i serveis adreçats als mitjans de comunicació local.
II. Que la XAL és la impulsora de la convocatòria per a la coproducció de magazins territorials per a l’any 2022, amb l’objectiu d’estimular la cooperació i el treball en xarxa entre les ràdios locals adherides a la XAL mitjançant la coproducció i emissió per part de les ràdios de magazins territorials cadascun dels quals comptarà amb la participació d’un mínim de tres emissores i així contribuir a l’oferta de programació en directe de les ràdios amb una oferta àmplia de proximitat.
III. Que l’Ajuntament de Solsona (en endavant, La Productora), que té per objecte entre d'altres, i en virtut dels seus estatuts, la producció radiofònica, i compta amb l’experiència i els mitjans tècnics, materials i humans necessaris per a desenvolupar les activitats pròpies del seu objecte amb la màxima eficiència i qualitat, ha presentat a la XAL un projecte per a la producció d’un programa radiofònic.
IV. Que La Productora és una entitat adherida al Protocol General de Serveis de la XAL i d’acord a l’establert a l’esmentat Protocol General, la XAL actua com a estructura de concertació, cooperació i coordinació de les seves entitats adherides en benefici del mateix sector per tal de garantir-ne la seva viabilitat i singularitat en el territori i col·labora amb elles compartint els objectius i estratègies que permeten optimitzar els recursos disponibles en benefici d’una millor oferta de continguts i serveis; i, en tant que estructura de coordinació, coprodueix o encarrega la producció de programes a les televisions de proximitat o a aquelles productores que presentin propostes d’interès per a la XAL i/o per a les seves entitats adherides.
V. Que els Procediments de Contractació de la XAL estableixen, al seu article 3.2.2, que la contractació audiovisual s’adjudicarà de manera directa quan el contractista sigui una de les entitats adherides al Protocol General de Serveis de la XAL, en tenir, per raó de la seva adhesió a l’esmentat Protocol, la facultat de produir o coproduir programes i continguts, tot cedint els drets d’explotació a la societat.
VI. Que La Productora ha adquirit la totalitat dels drets de propietat intel·lectual, industrial i d’imatge que necessàriament hagi d’aportar per al desenvolupament de la seva activitat professional i el resultat que se’n derivi.
VII. Que és d’interès de la XAL que La Productora realitzi el programa radiofònic que a continuació s’especifica per a la qual cosa les parts formalitzen el present contracte de coproducció, en base a les següents
Clàusules
Primera. Objecte
El present contracte té per objecte regular les condicions de coproducció, cessió, distribució i emissió del programa “La Central” (en endavant, el Programa) amb les següents característiques:
· Títol: “La Central”.
· Sinopsi: Magazín matinal que posa al dia de l’actualitat de la zona de la Catalunya Central, amb notícies, entrevistes, reportatges, seccions, tertúlies i espais de participació de sectors de la població de diversos àmbits (escolars, esportius, etc).
· Entitats col·laboradores: Ràdio Sallent, Ràdio Sant Fruitós, Ràdio 010, Solsona FM i Castellet Ràdio.
· Periodicitat: diària, de dilluns a divendres, de 8.00 a 11.00 hores.
· Temporada: 2022.
· Període previst d’emissió: de 01/09/2022 – 31/12/2022.
Així mateix, és objecte del present contracte la cessió dels drets de propietat intel·lectual corresponents a la realització del Programa.
Segona. Condicions generals de la producció
1. El Programa es produirà als estudis de Ràdio Sant Fruitós (entitat encarregada de coordinar la realització de les tasques de producció del Programa amb les altres ràdios participants) i s'emetrà en directe per totes les emissores implicades en la producció, d’acord amb el projecte presentat a la XAL.
2. Correspon a La Productora fer-se càrrec dels serveis i prestacions de direcció, conducció i locució, redacció, guionització, producció, documentació i tots aquells que se'n derivin per a l’elaboració i emissió del Programa, els quals prestarà amb el seu propi personal i/o col·laboradors els quals duran a terme les tasques assignades sota les directrius de la persona responsable de la direcció/conducció del Programa.
3. Sense perjudici de l’anterior, La Productora, assumirà, mitjançant el seu equip (i en coordinació amb els responsables de l’àrea digital de la XAL), les tasques d’actualització diària i manteniment dels continguts del Programa a Internet (web, bloc, xarxes socials, etc.) que se’n derivin o siguin inherents a la seva producció audiovisual.
4. La Productora s'obliga a mantenir la XAL informada de qualsevol modificació substancial que pugui afectar a la producció del Programa.
Tercera. Autonomia
La relació contractual derivada del present contracte és una relació purament mercantil, per la qual cosa La Productora conserva plenament la seva independència d’actuació i organització.
Tot el personal que executi les prestacions contractades dependrà únicament de La Productora a tots els efectes, no produint-se en cap cas entre la XAL i aquest personal les obligacions pròpies d’una relació laboral, civil, mercantil ni de cap altra mena.
La Productora posarà a disposició de la XAL la documentació acreditativa de trobar-se al corrent de les seves obligacions tributàries, amb la seguretat social, i de l’avaluació i prevenció de riscos laborals, a fi de garantir el compliment de les obligacions laborals del personal que presti els seus serveis en la producció del Programa.
Quarta. Vigència
Amb independència de les estipulacions relatives als drets d’explotació, el present contracte serà vigent des de la data del lliurament del primer capítol del Programa fins a l’entrega del darrer dels capítols acordats.
Cinquena. Drets d’explotació
1. La Productora declara i està en disposició d’acreditar que compta amb les autoritzacions i cessions de drets d’autor que corresponguin a tercers, de qualsevol obra preexistent i original (guió, argument, música o de qualsevol tipus) que d’alguna forma s’hagi incorporat al Programa. Igualment, La Productora s’obliga a sol·licitar i obtenir per escrit les autoritzacions i cessions de drets d’autor que corresponguin al personal que li presti els serveis relacionats amb l’objecte d’aquest contracte. En qualsevol cas, es presumirà que La Productora ha adquirit en exclusiva els drets pertinents i amb facultat de cessió a tercers, essent en conseqüència responsable en exclusiva, davant de qualsevol reivindicació o reclamació judicial o extrajudicial que pogués presentar-se per tercers, hagin o no participat directament en la realització de la producció.
Tot l’anterior, per a un àmbit territorial mundial i durant el temps màxim de vigència que la legislació permet per a l’explotació dels drets.
2. Així mateix, i d'acord amb els articles 88 i següents de la Llei de Propietat Intel·lectual, la cessió dels drets d'explotació presumeix l'autorització dels guionistes per a realitzar, en la forma d'emissió de l'obra, les modificacions estrictament exigides pel sistema de programació del mitjà, sense perjudici, en tot cas, dels drets morals reconeguts en l’article 14.4 de l'esmentada llei, que únicament podran ser exercitats sobre la versió definitiva. A aquests efectes, La Productora portarà a terme les accions que resultin oportunes per tal d’evitar i/o perseguir actuacions de tercers en relació als drets de propietat intel·lectual que es derivin del programa i que tinguin relació amb la seva prestació.
3. La XAL podrà requerir l’elevació a escriptura pública dels contractes que recullin les cessions de drets de propietat intel·lectual sobre el Programa i els seus components creatius, a fi de garantir l’efectivitat dels drets d’explotació que li corresponguin d’acord amb l’establert en el present contracte. La XAL assumirà les despeses derivades de l’elevació a escriptura pública.
4. Tot l’anterior, sense perjudici de l’obligació que correspongui assumir a la XAL o les seves entitats adherides en el seu cas, amb les entitats de gestió col·lectiva de drets d’autor.
5. La Productora cedeix a la XAL i aquesta adquireix, en exclusiva i amb facultat de cessió a tercers, durant el màxim temps de protecció establert per la legislació vigent i per a la seva explotació en qualsevol país del món, per qualsevol mitjà o canal de difusió, tots els drets d'explotació (i de forma especial, els de comunicació pública, transformació, reproducció i distribució, inclosos el subtitulat o doblatge a qualsevol idioma) que eventualment li poguessin correspondre sobre el Programa i la totalitat dels seus components creatius.
6. La XAL, com a titular per tant de tots els drets d'explotació sobre el Programa, el podrà promoure i comercialitzar, de forma exclusiva per si mateixa o fent ús de la facultat de cessió a tercers, com consideri més convenient, mitjançant qualsevol tipus de comunicació pública, difusió i/o transmissió (analògica o digital), gratuïta o amb contraprestació, a través de ràdio, satèl·lit o cable, televisió, Internet, xarxes socials, cinema, vídeo, DVD, telefonia mòbil i en qualsevol suport o format, procediment tècnic o sistema d’explotació existent al mercat.
7. L’import total del contracte inclourà expressament, a més de la remuneració pels serveis contractats, tota remuneració que, en concepte de drets d’autor o altres drets de Propietat Intel·lectual, industrial i imatge, correspongui als respectius autors i/o titulars per la seva cessió a la XAL.
Sisena. Contraprestacions econòmiques
1. La Productora  percebrà, com a import  d’aquest contracte, la  quantitat de cinc mil sis-cents euros (5.600,00 €), més l’IVA del 21%, a raó de mil quatre-cents euros (1.400,00 €) mensuals.
2. Aquest import s’abonarà a partir de l’inici de les emissions dels Programa, prèvia presentació de factura a la XAL, a 30 dies de la data de recepció de la factura sempre i quan aquesta hagi estat presentada abans del dia 10 del mes següent al del servei objecte de contractació. S’estableix el dia 5 com a únic dia de pagament mensual. En la factura es desglossarà l’import corresponent a l’IVA.
3. L’import total del contracte suposa que La Productora assumirà totes les despeses, retribucions i costos de qualsevol tipus que origini la contractació dels mitjans humans, materials i tècnics necessaris per a la realització de la producció, incloent totes les retribucions de drets d’autor i d’imatge, propietat intel·lectual o industrial, de la pròpia productora o del autors/titulars dels drets, amb total responsabilitat de les seves obligacions de caràcter laboral, civil, mercantil i fiscal. La Productora en cap cas podrà, per tant, exigir el pagament de quantitats addicionals per la producció, cessió i lliurament del Programa en les condicions estipulades. Queda exclosa de forma expressa d’aquesta obligació, la remuneració derivada per la comunicació pública del Programa, que serà directament satisfeta per la XAL o, en el seu cas, per les entitats adherides, a les entitats de gestió de drets corresponents i, posteriorment, liquidada per aquestes als seus legítims creditors.
4. La Productora ha declarat i acreditat trobar-se al corrent de pagament de les seves obligacions fiscals i laborals que l’habiliten per a la realització de l’activitat professional objecte del present contracte.
Setena. Cessió
La Productora no podrà cedir els drets i obligacions derivats del present contracte, llevat d’autorització expressa de la XAL. En el cas de que la XAL autoritzi l’esmentada cessió, La Productora serà responsable de fer conèixer al tercer les condicions previstes en aquest document les quals seran vinculants per a les parts.
Vuitena. Publicitat
1. La XAL podrà contractar espais publicitaris per a la seva inclusió en el Programa, dins dels límits legalment establerts, i podrà també celebrar contractes de patrocini per segons el que disposa l’article 24 de la Llei General de Publicitat. A aquests efectes, i d’acord amb les directrius de la XAL, el Programa s’entregarà amb els corresponents talls/blocs per a la inclusió de publicitat.
2. La Productora es compromet a no introduir en el Programa cap tipus de menció o al·lusió publicitària o propagandística, no acceptades expressament per la XAL. En aquest sentit, la XAL podrà requerir l’eliminació –o eliminar directament– aquells continguts del Programa que es puguin considerar publicitat il·lícita d’acord amb la legislació vigent.
3. A requeriment de la XAL, La Productora garanteix l’aparició del personal aportat per la XAL en les campanyes publicitàries o altre tipus de promocions dels continguts i serveis prestats per la XAL. No obstant això, qualsevol forma de promoció que incideixi en els drets al nom i la pròpia imatge de les persones implicades serà tractada de forma respectuosa i de conformitat amb la legislació vigent.
Novena. Imatge corporativa
El Programa serà identificat sempre i a tots els efectes com a programació de La Xarxa, sense perjudici del reconeixement dels drets morals que corresponguin als autors i/o a La Productora. En qualsevol cas, la marca La Xarxa figurarà sempre en qualsevol tipus de promoció i haurà d’aparèixer, de forma única, en tots els micròfons o suports identificatius de qualsevol tipus utilitzats per a la producció del Programa.
Desena. Notificacions
1. Per la producció, realització i coordinació del Programa i tot allò que se’n derivi del mateix, inclòs el correcte lliurament del mateix o la seva comunicació a tercers, les parts designen les següents adreces de correu: La Productora: intervenció1@ajsolsona.cat / direccio@solsonafm.cat i la XAL: tmiedes@laxarxa.cat.
La XAL no serà responsable de totes aquelles comunicacions o trameses de material que no siguin lliurades directament a l’anterior adreça. En conseqüència, correspondrà a La Productora assumir els perjudicis causats, a ella o a la XAL, per les comunicacions o trameses de material que no siguin lliurats directament a l’adreça indicada.
2. Com a domicili de notificacions, correspondència i facturació s’estableixen els que figuren a l’encapçalament d’aquest contracte. En especial seran vàlides les comunicacions realitzades per correu electrònic. A aquests afectes La Productora designa com a adreça per a qualsevol comunicació relacionada amb aquest contracte l’adreça de correu electrònic intervenció1@ajsolsona.cat / direccio@solsonafm.cat i la XAL l’adreça administracio@laxarxa.cat.
Onzena. Resolució del contracte
1. El present contracte s’extingirà, amb caràcter general, per les següents causes:
a) El venciment del termini de vigència establert.
b) El mutu acord d’ambdues parts.
c) La renúncia unilateral i anticipada de qualsevol d’elles, mitjançant comunicació prèvia, per escrit, amb un preavís mínim de quinze dies (15) respecte la data en la que es pretengui la seva finalització.
d) A opció de la part complidora, l’incompliment de qualsevol de les obligacions que legal o contractualment corresponen a l’altra part.
2. Per causa de la naturalesa dels serveis contractats les parts acorden que en el supòsit d) del paràgraf anterior, la part renunciant o incomplidora haurà d’indemnitzar a l’altra amb una quantitat equivalent al 20% de l’import total del contracte.
3. Són causes de resolució unilateral del contracte, per part de la XAL, les següents:
a) La declaració de concurs o insolvència de La Productora en qualsevol altre procediment.
b) La manca d’adequació per part de La Productora respecte de la qualitat tècnica, artística i lingüística del Programa, d’acord amb l’establert en el present contracte.
c) La manca de dotació pressupostària de la XAL que no permeti fer efectiva la despesa derivada del contracte.
d) La pèrdua de La Productora de la condició d'entitat adherida al Protocol General de Serveis de la XAL per qualsevol causa, sense que es generi cap dret d'indemnització a favor seu.
e) L’incompliment de la Ràdio de trobar-se al corrent de les seves obligacions tributàries, amb la seguretat social, i de l’avaluació i prevenció de riscos laborals.
4. La Productora s’obliga a incloure les condicions de suspensió del Programa i resolució del contracte abans estipulades en tots els contractes tècnics i artístics que formalitzi amb tercers per a la producció del Programa. En cas de no fer-ho, i en qualsevol cas, La XAL no serà responsable davant cap reclamació de tercers afectats per l’exercici de les facultats de resolució contemplades.
Dotzena. Protecció de dades de caràcter personal
Responsable del tractament: Xarxa Audiovisual Local, SL.
Direcció postal: Travessera de les Corts, núm. 131-159, Recinte Maternitat - Pavelló Cambó, Barcelona (08029) Telèfon: 935 08 06 67.
Correu electrònic: serveisjuridics@laxarxa.cat
Delegat de Protecció de Dades: Servei d’Assessoria Jurídica de la XAL.
Base jurídica del tractament:
Reglament General de Protecció de Dades 2016/679.
RGPD 679/2016: 6.1.b) Tractament necessari per a l'execució d'un contracte en el qual l'interessat és part o per a l'aplicació a petició d'aquest de mesures precontractuals.
Finalitat del tractament: gestionar i tramitar l’execució d’aquest contracte.
Destinataris: no estan previstes cessions de dades.
Conservació de les dades: Durant el temps necessari per complir amb la finalitat per la qual es van recaptar i per determinar les possibles responsabilitats que es poguessin derivar d'aquesta finalitat i del tractament de les dades.
Exercici de drets: Vostè pot exercir els seus drets d'accés, rectificació, supressió, limitació i oposició al tractament de la informació sobre les seves dades personals, comunicant-vos amb l'adreça de correu electrònic: serveisjuridics@laxarxa.cat.
Tretzena. Validesa del contracte
El present contracte constitueix expressió completa i exclusiva del que ha estat acordat entre les parts, i substitueix totes les propostes orals o escrites, i qualsevol altra comunicació existent entre ambdues amb anterioritat a la data actual.
La declaració de nul·litat total o parcial d’alguna de les seves clàusules, que no sigui de naturalesa essencial per a l’existència del mateix, serà tinguda per no posada, sense que això invalidi o afecti de cap forma a la resta de clàusules i pactes, i sense perjudici de la voluntat de les parts d’esmenar les referides clàusules amb l’objecte de preservar els interessos comuns i l’objectiu del contracte.
Catorzena. Legislació i jurisdicció
El present contracte té caràcter mercantil i es regirà principalment pel seu clausulat i les normes mercantils i civils aplicables als de la seva naturalesa.
Per a la resolució de les seves diferències i controvèrsies, les parts renuncien expressament als seus furs, i se sotmeten voluntàriament als jutjats i tribunals de la ciutat de Barcelona.
I, en prova de conformitat, ambdues parts signen el present document.»
A proposta del regidor delegat de Comunicació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contracte esmentat i facultar l’alcaldessa per a la seva signatura.


CULTURA
	Expedient 1520/2022. Associació La Percuteria – assignació bústia Casal de Cultura i Joventut

	Favorable
	Tipus de votació: unanimitat

	Vista la sol·licitud presentada i subscrita per Lena Vila, representant de l’Associació La Percuteria, amb NIF núm. G09630989, en què demana poder utilitzar una bústia del Casal de Cultura i Joventut per tal de poder registrar la seu de l’entitat;
A proposta de l’alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que se li assigna la bústia núm. 46 del Casal de Cultura i Joventut i que per tal de poder disposar de la bústia s'haurà de signar una butlleta conforme se li fa entrega de la clau.


	Expedient 1521/2022. Fundació Catalana de l'Esplai – Programa Temps x Cures famílies‐infants Ucraïna

	Favorable
	Tipus de votació: unanimitat

	Vista la sol·licitud presentada i subscrita per Anna Bosch Iñiesta, coordinadora territorial de la Catalunya Central del Programa Temps x Cures famílies‐infants Ucraïna de la Fundació Catalana de l'Esplai, en què demana poder utilitzar un espai els dimecres a la tarda, de les 15.00 a les 19.00 hores, per poder dur a terme el Programa de Temps x Cures famílies-infants d'Ucraïna;
A proposta de l’alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que se cedirà la sala del costat de la ràdio Solsona FM del Casal de Cultura i Joventut per dur a terme l’esmentada activitat.


	Expedient 1522/2022. Associació del Pubillatge Solsoní – utilització material i equipaments municipals

	Favorable
	Tipus de votació: unanimitat

	Vista la sol·licitud presentada i subscrita per Montserrat Auguets i Canes, amb DNI núm. ***9713**, representant de l'Associació del Pubillatge Solsoní, en què, amb motiu de l’acte de comiat de la pubilla, l’hereu, la donzella i el fadrí 2021 i la proclamació dels representants del pubillatge solsoní 2022, el dia 7 de setembre i dins dels actes de la Festa Major, demana poder utilitzar el vestíbul de l’Ajuntament de Solsona i una taula i 150 cadires, l’equip de so, un faristol, una connexió al subministrament elèctric i tarimes a la plaça de Sant Joan; també demana poder disposar d'un espai, en cas de pluja, per a poder dur a terme l’acte i al mateix temps poder fer el comiat informal;
A proposta de l’alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita, i es comunica a la sol·licitant que, en cas de pluja i per a poder realitzar el comiat informal, es podrà utilitzar la sala d’actes del Casal de Cultura i Joventut.


DESENVOLUPAMENT LOCAL
	Expedient 1516/2022. 12a edició Promocions i Fora Estocs d'Estiu, dies 5 i 6 d'agost de 2022

	Favorable
	Tipus de votació: unanimitat

	Vista la sol·licitud presentada i subscrita per Francesc Ester i Fabrias, representant de l'Associació de Comerciants de Solsona, amb NIF núm. G25214305, en què demana el que tot seguit es detalla per poder dur a terme la 12a edició del "Promocions i Fora Estocs d'Estiu", els dies 5 i 6 d'agost de 2022:
· autorització per col·locar una pancarta de la campanya, a la zona del passeig de Sant Antoni M. Claret o a la sortida del portal del carrer del Castell, del 28 de juliol al 9 d’agost
· autorització per col·locar una pancarta de la campanya, a la zona del revolt del passeig de les Moreres, del 28 de juliol al 9 d’agost
· autoritzar que els establiments associats, que ho desitgin, puguin col·locar una taula davant del seu establiment per tal de poder-hi col·locar els estocs
· autoritzar que es posi la megafonia dels carrers, els dies 5 i 6 d'agost, de les 10.00 a les 14.00 hores i de les 17.00 a les 20.00 hores (sense solapar-se amb l'activitat el Barri de les lletres i la música)
· autorització per col·locar la bústia de la UBIC al vestíbul de l'Ajuntament, en motiu de la campanya de premis per als clients de les botigues associades, del 4 al 9 d'agost;
Vist l'informe 382/2022 emès per la Policia Local i a proposta del regidor delegat de Desenvolupament local i de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir el que sol·licita i es comunica al sol·licitant que l’activitat no ha d’impedir la circulació de qualsevol vehicle d’urgències i no ha de quedar cap carrer ni entrada de cap habitatge obstruïda per les taules.


GOVERNACIÓ
	Expedient 1515/2022. Canvi de nom de llicència de gual – av. de la Verge del Claustre

	Favorable
	Tipus de votació: unanimitat

	Vista la sol·licitud de canvi de nom de la concessió de la llicència per col·locar un gual d'entrada i sortida de vehicles a la via púbica;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el canvi de nom sol·licitat.


	Expedient 1524/2022. Actuació musical en directe, 30 de juliol de 2022

	Desfavorable
	Tipus de votació: unanimitat

	Vista la sol·licitud d’autorització per oferir un concert a la terrassa del bar situat a la plaça de Sant Roc el dia 30 de juliol, de les 20.30 a les 22.30 hores; també demana poder tallar el trànsit de vehicles, per davant de la terrassa, mentre duri el concert, i disposar d'un escenari;
Vist que en els acords de les juntes de Govern Local dels dies 13 de juny i 4 de juliol de 2022 les actuacions musicals autoritzades es condicionaven a les possibles incidències que es poguessin produir, "de forma que si un concert provoca alguna incidència no es podran celebrar els concerts programats per les setmanes següents";
Vist que en els comunicats diaris de la Policia Local, els concerts celebrats els dies 2, 9, i 16 de juliol van comportar la queixa de diversos veïns del local pel soroll excessiu que els mateixos generaven;
Vist que la Junta de Govern Local del dia 18 de juliol de 2022 va acordar deixar sense efecte els acords adoptats a les juntes de Govern Local dels dies 13 de juny i 4 de juliol de 2022 i comunicar a l’interessat que quedava revocada l'autorització per als concerts dels restants dissabtes de juliol de 2022;
Vist l'acta 386/2022 emesa per la Policia Local, en què denuncia que, tot hi tenir el permís denegat per a la realització del concert, "el dissabte dia 23 de juliol de 2022, l'establiment ... ha realitzat un concert en viu a l'interior de l'establiment, concretament a l'altell que té a l'interior del local, amb les finestres obertes i la música se sentia perfectament des de l'exterior";
A proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda comunicar al sol·licitant que per tot l'exposat no es pot autoritzar el concert del dia 30 de juliol de 2022. S’adverteix al sol·licitant que la llicència d'activitat que disposa l'establiment no permet la realització de concerts a l'interior del local i que si es torna a realitzar un altre concert a l'interior del local, s'iniciarà un expedient que pot arribar a clausurar l'activitat.


	Expedient 1431/2022. Canvi ubicació taules i cadires per les revetlles de la plaça del Camp – terrassa bar Cal Jan, pl. del Camp

	Desfavorable
	Tipus de votació: unanimitat

	Vista la sol·licitud d’autorització per part d’un establiment per poder posar les taules que, actualment té concedides a l'interior de la plaça del Camp, davant del bar, quan se celebrin les revetlles a la plaça del Camp;
A proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que les taules que actualment té concedides a l'interior de la plaça del Camp no s'han de canviar de lloc mentre se celebrin les revetlles, ja que no obstaculitzen la seva realització.


	Expedient 1486/2022. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot, per a un vehicle;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica a la sol·licitant que s'ha de passar a recollir la tarja per l'Oficina d'Atenció Ciutadana.


	Expedient 1498/2022. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot, per a un vehicle;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica a la sol·licitant que s'ha de passar a recollir la tarja per l'Oficina d'Atenció Ciutadana.


	Expedient 1492/2022. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic, per a un vehicle;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica a la sol·licitant que s'ha de passar a recollir la tarja per l'Oficina d'Atenció Ciutadana.


	Expedient 1493/2022. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic, per a un vehicle;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica a la sol·licitant que s'ha de passar a recollir la tarja per l'Oficina d'Atenció Ciutadana.


HISENDA
	Expedient 680/2022. Bonificació 50% ICIO – instal·lar un sistema de captació d'energia solar fotovoltaica d’autoconsum en una instal·lació en sòl urbà amb ús global diferent del residencial, c/ dels Ganiveters - Pol. Ind. Els Ametllers

	Favorable
	Tipus de votació: unanimitat

	Vista la sol·licitud de bonificació del 50% de l'Impost sobre Construccions, Instal·lacions i Obres (ICIO), per a l'obra d'instal·lació d'un sistema de captació d'energia solar fotovoltaica d'autoconsum en una instal·lació en sòl urbà amb ús global diferents del residencial situada al carrer dels Ganiveters, del polígon industrial Els Ametllers, (exp. Mn2022/110), llicència concedida per acord de la Junta de Govern Local el dia 7 de juny de 2022;
Vist que s'ha aportat la documentació justificativa de final d'obra (registre d'entrada 2022-E-RE-959, de 18 de juliol);
Vist l'informe emès pels Serveis Tècnics Municipals i a proposta de l’alcaldessa i dels regidors delegats d’Urbanisme i d'Hisenda,
La Junta de Govern Local, en virtut de les facultats que té delegades per decret d’Alcaldia 339/2019, de 4 d'octubre, i per unanimitat dels assistents, acorda bonificar al sol·licitant noranta-nou euros amb noranta cèntims (99,90 €), corresponents al 50% de l'ICIO.


	Expedient 767/2022. Bonificació 50% IBI – instal·lar un sistema de captació d'energia solar fotovoltaica d’autoconsum en una instal·lació en sòl urbà residencial, c/ de Pere Màrtir Colomés

	Favorable
	Tipus de votació: unanimitat

	Vista la sol·licitud de bonificació corresponent de l'Impost sobre Béns Immobles (IBI), per a l'obra d'instal·lació d'un sistema de captació d'energia solar fotovoltaica d'autoconsum en una instal·lació en sòl urbà residencial situada al carrer de Pere Màrir Colomés (exp. Mn2022/118), llicència concedida per acord de la Junta de Govern Local el dia 20 de juny de 2022;
Vist que s'ha aportat la documentació justificativa de final d'obra (registre d'entrada 2022-E-RE-868, de 27 de juny);
Vist l'informe emès pels Serveis Tècnics Municipals i a proposta de l’alcaldessa i dels regidors delegats d’Urbanisme i d'Hisenda,
La Junta de Govern Local, en virtut de les facultats que té delegades per decret d’Alcaldia 339/2019, de 4 d'octubre, i per unanimitat dels assistents, acorda:
1. Informar favorablement la bonificació del 50% de l’IBI, fins a un import màxim de cinc-cents euros (500,00€) per any, fins un màxim de 3 anys, a la instal·lació en sòl urbà residencial situada al carrer de Pere Màrtir Colomés (ref. cadastral 7200819CG7570S0002ME).
2. Donar trasllat d’aquest acord a la part interessada i a l’Organisme Autònom de Gestió i Recaptació de Tributs Locals de la Diputació de Lleida.


	Expedient 773/2022. Bonificació 50% IBI – instal·lar un sistema de captació d'energia solar fotovoltaica d’autoconsum en una instal·lació en sòl urbà residencial, c/ de Pere Màrtir Colomés

	Favorable
	Tipus de votació: unanimitat

	Vista la sol·licitud de bonificació corresponent de l'Impost sobre Béns Immobles (IBI), per a l'obra d'instal·lació d'un sistema de captació d'energia solar fotovoltaica d'autoconsum en una instal·lació en sòl urbà residencial situada al carrer de Pere Màrir Colomés (exp. Mn2022/120), llicència concedida per acord de la Junta de Govern Local el dia 20 de juny de 2022;
Vist que s'ha aportat la documentació justificativa de final d'obra (registre d'entrada 2022-E-RE-960, de 18 de juliol);
Vist l'informe emès pels Serveis Tècnics Municipals i a proposta de l’alcaldessa i dels regidors delegats d’Urbanisme i d'Hisenda,
La Junta de Govern Local, en virtut de les facultats que té delegades per decret d’Alcaldia 339/2019, de 4 d'octubre, i per unanimitat dels assistents, acorda:
1. Informar favorablement la bonificació del 50% de l’IBI, fins a un import màxim de cinc-cents euros (500,00€) per any, fins un màxim de 3 anys, a la instal·lació en sòl urbà residencial situada al carrer de Pere Màrtir Colomés (ref. cadastral 200819CG7570S0001XW).
2. Donar trasllat d’aquest acord a la part interessada i a l’Organisme Autònom de Gestió i Recaptació de Tributs Locals de la Diputació de Lleida.


	Expedient 1518/2022. Aprovació del padró fiscal de la taxa per ocupació de terrenys d'ús públic amb taules i cadires amb finalitat lucrativa, segon trimestre 2022

	Favorable
	Tipus de votació: unanimitat

	Atès que ha estat confeccionat el padró de la Taxa per ocupació de la via pública amb taules i cadires del segon trimestre de l’any 2022;
A proposta del regidor delegat d’Hisenda,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Aprovar el padró fiscal corresponent al segon trimestre de l’any 2022 de la Taxa per ocupació de terrenys d’ús públic amb taules i cadires amb finalitat lucrativa.
2. Determinar com a període voluntari de cobrament els mesos d’agost i setembre de 2022.
3. Publicar al tauler d’anuncis i al BOP de Lleida l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


SUBVENCIONS
	Expedient 1209/2022. Subvenció Diputació de Lleida – Pla de cooperació municipal per a la sostenibilitat forestal i mediambiental, anualitat 2022 i 2023

	Favorable
	Tipus de votació: unanimitat

	Al BOP núm. 140, de 22 de juliol de 2022 s'ha publicat l'aprovació definitiva del Pla de cooperació municipal per a la sostenibilitat forestal i mediambiental, anualitat 2022 i 2023.
D’acord amb l’annex de les bases, a l’Ajuntament de Solsona li correspon un ajut per un import de 2.782,48 € per a la línia de subvencions per a fer front a les despeses derivades de la prevenció d’incendis forestals dels anys 2022 i 2023 i un ajut per un import de 1.000,00 € per a la línia de subvencions per la plantació d’espècies vegetals als municipis, que inclou la compra d’arbres o arbustives, transport i plantació per augmentar la fixació de carboni a les zones verdes.
Atès que, d’acord amb les bases esmentades, cal l’acceptació formal de l’ajut;
A proposta de l’alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda acceptar la subvenció prevista per a l’Ajuntament de Solsona del Pla de cooperació municipal per a la sostenibilitat forestal i mediambiental, anualitat 2022 i 2023.


URBANISME
	Expedient 2087/2021. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019.
Expedient: Mn2022/178
DNI: ***8555**
Obres a realitzar: reforma de la cuina i del paviment de la caixa d’escales d'un habitatge
Registre d’entrada: 2021-E-RE-1227, de 4 de novembre
Pagament de la llicència: 4 de novembre de 2021.


	Expedient 1015/2022. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019.
Expedient: Mn2022/179
DNI: ***9748**
Obres a realitzar: construcció d'una tanca al pati posterior d'un habitatge unifamiliar
Registre d’entrada: 2022-E-RC-1187, de 17 de maig
Pagament de la llicència: 17 de maig de 2022.


	Expedient 639/2022. Llicència urbanística – construcció d'una piscina en un habitatge preexistent en sòl no urbanitzable - Ptda. de Sant Bernat

	Favorable
	Tipus de votació: unanimitat

	Vista la sol·licitud de llicència d'obres per a la construcció d'una piscina a l'habitatge preexistent en sòl no urbanitzable situat a la partida de Sant Bernat, polígon 2, (exp. Mn2022/180);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Concedir la llicència sol·licitada, amb la condició que un cop finalitzades les obres caldrà presentar un certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1301/2022. Llicència urbanística – enderrocar i desmuntar l'interior d'unes oficines, av. de la Mare de Déu del Claustre

	Favorable
	Tipus de votació: unanimitat

	Vista la sol·licitud de llicència d'obres per enderrocar i desmuntar l'interior de les antigues oficines de l'empresa, situades als baixos d’un edifici de l'avinguda Mare de Déu del Claustre (exp. Mn2022/181);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Caldrà disposar en lloc visible la llicència d’obres concedida.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana.
· Per a l’ocupació de la via pública prevista, a conseqüència de les obres a executar, caldrà sol·licitar explícitament l’autorització.
· Caldrà gestionar els residus que es generin de manera adequada.
· La present llicència no autoritza cap altra actuació llevat de les especificades a la sol·licitud.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1326/2022. Llicència urbanística – renovar la instal·lació elèctrica del magatzem d'un bar, ptge. Guitart

	Favorable
	Tipus de votació: unanimitat

	Vista la sol·licitud de llicència d'obres per renovar la instal·lació elèctrica del magatzem d’un bar situat als baixos d’un edifici del passatge de Guitart (exp. Mn2022/182);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Caldrà disposar en lloc visible la llicència d’obres concedida.
· Per a l’ocupació de la via pública prevista, a conseqüència de les obres a executar, caldrà sol·licitar explícitament l’autorització.
· Caldrà gestionar els residus que es generin de manera adequada.
· La present llicència no autoritza cap altra actuació llevat de les especificades a la sol·licitud.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1439/2022. Llicència urbanística – reformar la planta primera de l'Escola Arrels Primària, Trav. Sant Isidre, 7

	Favorable
	Tipus de votació: unanimitat

	Vista la sol·licitud presentada i subscrita per Escola Arrels, amb NIF núm. G25293234, en que demana llicència d'obres per a la reforma de la planta primera de l'Escola Arrels Primària, situada a la travessia de Sant Isidre, 7, (exp. Mn2022/183);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Caldrà disposar en lloc visible la llicència d’obres concedida.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana.
· Per a l’ocupació de la via pública prevista, a conseqüència de les obres a executar, caldrà sol·licitar explícitament l’autorització.
· Caldrà gestionar els residus que es generin de manera adequada.
· La present llicència no autoritza cap altra actuació llevat de les especificades a la sol·licitud.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


VARIS
	Expedient 1353/2022. Reclamació patrimonial al Departament d'Educació de la Generalitat de Catalunya pels danys provocats als serveis i equipaments municipals pel desplom del mur  de contenció de terres de l'Institut Francesc Ribalta de Solsona

	Favorable
	Tipus de votació: unanimitat

	En relació amb el present expedient, de responsabilitat patrimonial de l'Administració Pública al Departament d’Educació de la Generalitat de Catalunya, pel desplom del mur de contenció de terres de l'Institut Francesc Ribalta de Solsona el dia 24 de maig de 2020 i en compliment de la provisió d'Alcaldia de 29 de juny de 2022, i de conformitat amb allò que s'ha fixat en l'article 175 del Reglament d'organització, funcionament i règim jurídic de les entitats locals, aprovat per Reial decret 2568/1986, de 28 de novembre, amb base als antecedents següents:
Document
Data/Núm.
Provisió d'Alcaldia
29.06.2022
Informe de Secretaria
29.06.2022
Informe dels Serveis Tècnics
07.07.2022
Vist que la legislació aplicable a l'assumpte és la següent:
— Els articles 13, 61, 64, 65, 67, 81, 82, 86, 91 i 96 de la Llei 39/2015, d'1 d'octubre, del procediment administratiu comú de les administracions públiques.
— Els articles 32 a 35 de la Llei 40/2015, d'1 d'octubre, de règim jurídic del sector públic.
— Els articles 21.1.k) i 22.2.j) de la Llei 7/1985, de 2 d'abril, reguladora de les bases del règim local;
Vistos els antecedents, es considera que l'expedient ha seguit la tramitació establerta en la legislació aplicable procedint la seva aprovació per l'alcalde de conformitat amb l'article 21.1.k) de la Llei 7/1985, de 2 d'abril, reguladora de les bases del règim local;
De conformitat amb allò que s'ha fixat en l'article 175 del Reglament d'organització, funcionament i règim jurídic de les entitats locals, aprovat per Reial decret 2568/1986, de 28 de novembre, 
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
Primer. Reclamar al Departament d’Educació de la Generalitat de Catalunya una indemnització de 26.356,00 € com a conseqüència de la lesió soferta a serveis i equipaments de propietat d'aquest Ajuntament a conseqüència del desplom del mur de contenció de terres, de l’Institut Francesc Ribalta de Solsona, sent els danys ocasionats els que es detallen a l’informe del serveis tècnics municipals que obra a l’expedient i que es poden resumir en tres blocs:
1. Tasques inicials i estudis tècnics previs per determinar les afectacions produïdes per l’esllavissada, valorat en 13.120,00 €.
2. Adequació del camp de futbol de l’Escola Arrels II, valorat en 8.508,00 €.
3. Treballs finals per reparar els desperfectes que el desplom i l’execució de les obres de reconstrucció del mur provocaren al camp de futbol municipal, valorat en 4.726,00 €.
Segon. Sol·licitar que s'admetin els mitjans de prova següents a fi de demostrar la relació de causalitat entre el funcionament del servei públic del Departament d’Educació de la Generalitat de Catalunya i els danys produïts:
Mitjà de Prova
· Fotografies que obren a l’expedient i informes emesos pel cap de serveis de la brigada d’obres i de la brigada d’aigües.
· Informe de la regidora delegada d’Urbanisme i Servies.
· Informe i valoració dels danys, emès per l’enginyer municipal.
· Informe i valoració dels danys, emès pel cap de la brigada d’obres municipal.
Tercer. Remetre el present acord al departament d’Educació de la Generalitat de Catalunya a fi que s'iniciï el procediment de responsabilitat patrimonial per a la concessió de la indemnització pels danys soferts.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

